ประกาศคณะกรรมการภาพยนตร์และวีดิทัศน์แห่งชาติประกาศคณะกรรมการภาพยนตร์และวีดิทัศน์แห่งชาติเรื่องเทศกาลภาพยนตร์ระหว่างประเทศที่นำภาพยนตร์ออกฉายได้โดยไม่ต้องผ่านการตรวจพิจารณาและได้รับอนุญาตพ.ศ. ๒๕๕๓ อาศัยอำนาจตามความในมาตรา๒๗ (๔) แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการภาพยนตร์และวีดิทัศน์แห่งชาติออกประกาศไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการภาพยนตร์และวีดิทัศน์แห่งชาติเรื่อง เทศกาลภาพยนตร์ระหว่างประเทศที่นำภาพยนตร์ออกฉายได้โดยไม่ต้องผ่านการตรวจพิจารณาและได้รับอนุญาต พ.ศ. ๒๕๕๓ข้อ๒[๑]ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๓ ให้เทศกาลภาพยนตร์ระหว่างประเทศตามรายชื่อแนบท้ายประกาศนี้เป็นเทศกาลภาพยนตร์ระหว่างที่นำภาพยนตร์ออกฉายได้โดยไม่ต้องผ่านการตรวจพิจารณาและได้รับอนุญาตตามมาตรา ๒๕ข้อ๔ ผู้จัดเทศกาลภาพยนตร์ระหว่างประเทศผู้ใดประสงค์จะได้รับการประกาศให้เป็นเทศกาลภาพยนตร์ระหว่างประเทศตามข้อ๓ ให้ยื่นคำขอต่อคณะอนุกรรมการเทศกาลภาพยนตร์ระหว่างประเทศ ณสำนักงานพัฒนาการท่องเที่ยวตามแบบที่สำนักงานพัฒนาการท่องเที่ยวกำหนดข้อ๕ ผู้จัดเทศกาลภาพยนตร์ระหว่างประเทศตามข้อ ๓ ต้องแจ้งต่อคณะอนุกรรมการเทศกาลภาพยนตร์ระหว่างประเทศ ณสำนักงานพัฒนาการท่องเที่ยว ตามแบบ ทภ. ๑ (FF1) ท้ายประกาศนี้ ก่อนการจัดเทศกาลภาพยนตร์ระหว่างประเทศไม่น้อยกว่าสิบสี่วันทำการพร้อมด้วยเอกสารและหลักฐาน ดังต่อไปนี้(๑)สำเนาบัตรประจำตัวประชาชนหรือสำเนาใบสำคัญประจำตัวคนต่างด้าวหรือสำเนาหนังสือเดินทาง ในกรณีที่เป็นบุคคลธรรมดาหรือสำเนาหนังสือรับรองหรือหลักฐานการเป็นนิติบุคคลที่แสดงรายการเกี่ยวกับ ชื่อวัตถุประสงค์ ที่ตั้งสำนักงานและผู้ซึ่งรับผิดชอบในการดำเนินการของนิติบุคคลที่เป็นปัจจุบันในกรณีที่เป็นนิติบุคคล(๒)รายชื่อประเทศที่ส่งภาพยนตร์เข้าฉายในเทศกาลภาพยนตร์ระหว่างประเทศ(๓)รายละเอียดเกี่ยวกับกิจกรรมที่จัดในเทศกาลภาพยนตร์ระหว่างประเทศ(๔)บัญชีรายชื่อภาพยนตร์ที่จะฉายในเทศกาลภาพยนตร์ระหว่างประเทศซึ่งแสดงรายละเอียดเกี่ยวกับชื่อเรื่อง เนื้อเรื่องโดยย่อ ชนิดของภาพยนตร์ชื่อผู้แสดงนำและผู้กำกับปีที่สร้าง ประเทศที่สร้าง ความยาวของภาพยนตร์ พร้อมคำแปลเป็นภาษาไทย(๕)ภาพใบปิด (HandBill) ของภาพยนตร์แต่ละเรื่องข้อ๖ ผู้จัดเทศกาลภาพยนตร์ระหว่างประเทศตามข้อ ๓ ต้องรับรองว่าภาพยนตร์ที่นำออกฉายในเทศกาลภาพยนตร์ระหว่างประเทศ ไม่มีเนื้อหาที่เป็นการบ่อนทำลายขัดต่อความสงบเรียบร้อยหรือศีลธรรมอันดีของประชาชนหรืออาจกระทบกระเทือนต่อความมั่นคงของรัฐและเกียรติภูมิของประเทศไทยหรืออาจกระทบต่อความสัมพันธ์อันดีระหว่างประเทศหากฝ่าฝืนจะไม่ได้รับการกำหนดให้เป็นเทศกาลภาพยนตร์ระหว่างประเทศที่นำภาพยนตร์ออกฉายได้โดยไม่ต้องผ่านการตรวจพิจารณาและได้รับอนุญาตในกรณีที่คณะอนุกรรมการเทศกาลภาพยนตร์ระหว่างประเทศเห็นว่าภาพยนตร์ที่จะนำออกฉายในเทศกาลตามข้อ๓ อาจมีเนื้อหาที่เป็นการบ่อนทำลายขัดต่อความสงบเรียบร้อยหรือศีลธรรมอันดีของประชาชน หรืออาจกระทบกระเทือนต่อความมั่นคงของรัฐและเกียรติภูมิของประเทศไทยหรืออาจกระทบต่อความสัมพันธ์อันดีระหว่างประเทศ ให้คณะอนุกรรมการภาพยนตร์ระหว่างประเทศแจ้งผู้จัดเทศกาลภาพยนตร์ระหว่างประเทศให้นำภาพยนตร์ดังกล่าวไปตรวจพิจารณาตามมาตรา๒๕ข้อ๗ ให้คณะอนุกรรมการเทศกาลภาพยนตร์ระหว่างประเทศติดตามและรายงานผลการจัดเทศกาลภาพยนตร์ระหว่างประเทศให้คณะกรรมการภาพยนตร์และวีดิทัศน์แห่งชาติทราบประกาศ ณ วันที่ ๒๕มิถุนายน พ.ศ. ๒๕๕๓ไตรรงค์ สุวรรณคีรีรองนายกรัฐมนตรีปฏิบัติราชการแทนนายกรัฐมนตรีประธานกรรมการภาพยนตร์และวีดิทัศน์แห่งชาติ[เอกสารแนบท้าย]๑.แบบแจ้งจัดเทศกาลภาพยนตร์ระหว่างประเทศที่นำภาพยนตร์ออกฉายได้โดยไม่ต้องผ่านการตรวจพิจารณาและได้รับอนุญาต(แบบ ทภ.๑ (FF1))๒.รายชื่อเทศกาลภาพยนตร์ระหว่างประเทศ แนบท้ายประกาศคณะกรรมการภาพยนตร์และวีดิทัศน์แห่งชาติเรื่อง เทศกาลภาพยนตร์ระหว่างประเทศที่นำภาพยนตร์ออกฉายได้โดยไม่ต้องผ่านการตรวจพิจารณาและได้รับอนุญาตพ.ศ. ๒๕๕๓(ดูข้อมูลจากภาพกฎหมาย)ปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๗/ตอนพิเศษ ๙๖ ง/หน้า ๕๕/๑๐ สิงหาคม ๒๕๕๓